open-index/open-wikipedia-markdown huggingface dataset:
Riksvei 562

**Riksvei 562** (**Rv562**) gikk mellom Skråmestø i Askøy og Nøstetorget i Bergen. 

Ferjesambandet Kleppestø–Bergen var del av veien før Askøybroen ble åpmet 12. desember 1992.

1. januar 2010 ble veien i Askøy omklassifisert til fylkesvei 562. Per oktober 2013 ble de siste 32&nbsp;m mellom hurtigbåtterminalen i Bergen og Nøstetorget omklassifisert til kommunal vei. Per 19. desember 2023 er Nøstet ferjekai revet.

## Referanser
Koloskopi

**Koloskopi** (også feilaktig kalt **kolonoskopi**) er en metode for å undersøke tykktarmen (lat. colon) med et koloskop, som er en bøyelig fiberoptisk slange som føres inn i tarmen. Man kan da inspisere tarmens innside, og overføre bilder fra kroppens indre til en TV-skjerm.

De vanligste grunnene for en koloskopi-undersøkelse er mistanke om kreft, polypper og betennelsestilstander (inflammatorisk tarmsykdom).  Undersøkelsen krever at tarmen er godt tømt før undersøkelsen.  I noen tilfeller føres koloskopet (spesialvideokameraet) også noen centimeter opp i siste del av tynntarmen (terminale ileum).  Vurderingen av tarmen skjer ut fra videobildet og fra vevsprøver (biopsier) som tas på ulike steder i tarmen.  

Undersøkelsen utføres (i Norge) som oftest uten bruk av avslappende eller smertestillende medikament.  Undersøkelsen gjøres daglig ved de aller fleste norske sykehus og også noen private laboratorier.
Innvorda

**Innvorda** er en bygd i nordre del av Flatanger i Trøndelag. 

Navnet kan ha sammenheng med den tilgrensende bygda Utvorda; de to kan ha vært én gård i tidligere tider, og navnet kan knyttes til varden på Vordfjellet.

Veiforbindelse gjennom Statland i nabokommunen Namdalseid.
## Referanser
Strand skole

**Strand skole** kan vise til:

* Strand oppvekstsenter i Hitra i Trøndelag
* Strand skole (Sortland) i Sortland i Nordland
* Strand barne- og ungdomsskole i Osen i Trøndelag

## Se også
* Stranda skole
Stabbursnes naturreservat

**Stabbursnes naturreservat** er et naturreservat i Porsanger kommune, Finnmark. Stabbursneset er et stort elvedelta av sand og grus som Stabburselva har skylt ut i Porsangerfjorden, og reservatet har siden 2002 status som ramsarområde, på grunn av sin betydning for trekkfugler. Den sentrale delen av naturreservatet er **Valdak­myra**. På myr- og strandområdet ved Valdak­myra er det forbudt å ferdes i tiden fra 1. mai til 30. juni og fra 10. august til 20. september.
 
Reservatet ble opprettet i 1983 for å bevare et område med velutviklet havstrandvegetasjon. 

Det finnes store, flate strand- og fjærearealer både nord og sør for selve neset. Sjøen utenfor er svært grunn, og det indre av Porsangerfjorder er et av de viktigste våtmarkshabitatene for fugler i Norge, med sitt system av store strand-, fjære- og gruntvannsområder, elveutløp, holmer, sund og tidevannsstrømmer. De store flatene med strandeng (leirstrandvegetasjon med plantearter som tåler salt) er det mest karakteristiske ved området, med mange arktiske plantearter og plantesamfunn. 

Både ender, gjess og vadere finnes her. Ender bruker området til myting om sommeren, ærfugl overvintrer her, mens flere ulike arter raster her under vår- og høsttrekkene: krikkand, stokkand, brunnakke, sædgås og dverggås. Særlig bemerkelsesverdig er det store antallet polarsniper, flokker på 30 000 individer er observert under trekket.

Stabbursdalen nasjonalpark ligger i nærheten av reservatet. 

## Referanser


## Eksterne lenker
*
U.S. Agency for International Development

**U.S. Agency for International Development** (**USAID**) var en amerikansk føderal etat som hadde ansvar for det meste av landets ikke-militære utviklingshjelp. Opprettelsen av etaten skjedde i forbindelse med Marshall-planen og gjenoppbyggingen av Europa etter andre verdenskrig. Etaten ble ledet av en direktør utnevnt av USAs president med Senatets godkjennelse. USAID var ikke underlagt noe departement, men USAs utenriksminister gav generelle politiske føringer for hvordan bistandsmidlene skulle benyttes.

## Referanser


## Eksterne lenker
*
Tanamunningen naturreservat

**Tanamunningen naturreservat** er et naturreservat i Tana kommune, Finnmark. Naturreservatet omfatter et elvedelta ved Tanaelvas utløp, og har siden 2002 status som ramsarområde, på grunn av sin betydning for trekkfugler.
 
Reservatet ble opprettet i 1991 for å ta vare på et stort og særpreget deltaområde med internasjonal betydning som raste- og oppholdsområde for våtmarksfugl. Området omfatter Nord-Norges største sammenhengende strandenger og en interessant elvestrandvegetasjon.

Under hver flom transporterer Tanaelva store mengder løsmasser som avsettes i sandbanker ned mot munningen. Tanamunningen er det største deltaområdet i landet som ikke er påvirket av større inngrep, og det mest dynamiske av slike system i Norge. Deltaområdet har stor næringsproduksjon og brukes til myting, overvintring og som rasteplass under vår- og høsttrekk av en rekke arter våtmarksfugler. Det er registrert 19 andearter, 5 gåsearter, 22 vadefuglarter, 14 måsefuglarter og flere andre våtmarksfugler. Særlig er området viktig som rasteplass for laksand. Det er registrert inntil 27.000 individer på én gang; hanner som trekker til Finnmarkskysten etter parring, og som samles i Tanamunningen før trekket sørover.

## Referanser


## Eksterne lenker
*
Riksvei 426

**Riksvei 426** (**Rv426**) går mellom Krossmoen og Nordsjøterminalen på Eigerøya i Eigersund.

Før 1. januar 2010 var fylkesvei 42 del av veien.

Frem til 2019 hadde veien betegnelsen riksvei 42., fra 2020 var betegnelsen riksvei 421. Per oktober 2021 har den fått vegnummer Rv426.

## Kommuner og knutepunkter
###### 

## Referanser




## Eksterne lenker
* Vegvesenets vegkart
*
Sverre Stallvik

**Sverre Stallvik** (født 11. oktober 1927 i Trondheim, død 7. mars 2015 samme sted) var en norsk skihopper som representerte Byåsen IL.

Han vant hopprennet i Svenska Skidspelen i 1950 og ble nummer 2 i 1953. I Holmenkollrennet ble han også nummer 2 i 1953. I VM i Falun i 1954 ble han nummer 17. Han ble norgesmester på Voss i 1955.

Han deltok i Hoppuka 1955/56, men reiste i likhet med resten av det norske laget hjem etter to renn for å trene til OL i Cortina d'Ampezzo. Han ble nummer 8 og 16 i Oberstdorf og Garmisch-Partenkirchen. I OL 1956 ble han nummer 9.

## Referanser


## Litteratur
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 121-122, 334-341
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 157

## Eksterne lenker
* 
* Byåsen IL Hopp-kombinert Hall of Fame
* Svenska Skidspelen: Pristagare i Svenska Skidspelen
Fylkesvei 587

**Fylkesvei 587** går mellom Indre Arna og Nesttun i Bergen.

Før 1. januar 2010 var veien del av riksvei 580.

## Planer og prosjekter
Det er foreslått å legge veien i tunnel forbi Grimesvingene der det er trangt og svingete og uten tilbud for gående og syklende. Planlegging pågikk per 2023.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
*
Rafael Gratsj

**Rafael Davidovisj Gratsj** (russisk: Рафаель Давидович Грач; født 6. august 1932 i Kirov, død 28. juli 1982) var en sovjetisk skøyteløper som deltok i de olympiske vinterleker 1956 i Cortina d'Ampezzo, 1960 i Squaw Valley og 1964 i Innsbruck.

Gratsj vant en olympisk bronsemedalje under vinter-OL 1956 i Cortina d'Ampezzo. Han kom på andreplass på 500 meter skøyter, bak sin landsmann Jevgenij Grisjin.

Fire år senere, under vinter-OL 1960 i Squaw Valley ble han nummer tre på 500 meter, bak Jevgenij Grisjin og amerikanske Bill Disney. 

## OL-medaljer
* 1956  Cortina -  Sølv i hurtigløp på skøyter, 500 meter  Sovjetunionen
* 1960  Squaw Valley -  Bronse i hurtigløp på skøyter, 500 meter  Sovjetunionen

## Referanser


## Eksterne lenker
*
Misjon sui iuris

En **misjon ''sui iuris*** (latin *missio sui iuris*, «misjon med egen rett») er en organisasjonsstruktur i [[den katolske kirke]]. Den brukes i misjonsområder og ledes vanligvis ikke av en [[biskop]], men av en [[prest]] som er direkte utsendt av [[Den hellige stol]]. Når antallet katolikker i området øker, kan misjonen bli opphøyet til et [[apostolisk prefektur]].

[[Norge]] ble etter [[reformasjonen]] del av [[de nordiske misjoner]], og utgjorde fra [[1868]] til [[1869]] en egen misjon *sui iuris* (*Missio sui iuris Norvegiae*), hvorpå den ble et apostolisk prefektur. I&nbsp;[[1931]] ble to ytterligere misjoner *sui iuris* opprettet for Midt- og Nord-Norge. De to sistnevnte ble opphøyet til apostoliske prefekturer i [[1944]].

For tiden har den katolske kirken ni misjoner *sui iuris* på verdensbasis:
* [[Afghanistan]] ([[eksempsjon|immediat]])
* [[Aserbajdsjan]] (immediat)
* [[Caymanøyene]] (underlagt [[Kingston erkebispedømme]] på [[Jamaica]])
* [[St. Helena]] (immediat)
* [[Tadsjikistan]] (immediat)
* [[Tokelau]] (underlagt [[Apia erkebispedømme]] på [[Samoa]])
* [[Turkmenistan]] (immediat)
* [[Turks- og Caicosøyene]] (underlagt [[Nassau erkebispedømme]] på [[Bahamas]])
* [[Tuvalu]] (underlagt Apia erkebispedømme på Samoa)

== Eksterne lenker ==
* [https://web.archive.org/web/20100804153700/http://www.gcatholic.com/dioceses/data/type-miss.htm Fullstendig liste over og informasjon om alle nåværende misjoner *sui iuris''] (engelsk)
Toivo Salonen

**Toivo Kostia «Topi» Salonen** (født 21. mai 1933 i Pälkäne, død 28. oktober 2019 i Muhos) var en finsk skøyteløper som deltok i de olympiske vinterleker 1952 i Oslo, 1956 i Cortina d'Ampezzo, 1960 i Squaw Valley og 1964 i Innsbruck.

Salonen vant en olympisk bronsemedalje under Vinter-OL 1956 i Cortina d'Ampezzo. Han kom på tredjeplass på 1 500 meter skøyter, 0,8 sekunder bak sovjetiske Jevgenij Grisjin og Jurij Mikhajlov som begge ble olympiske mestere med tiden 2.08,6.

## Personlige rekorder

## Referanser




## Litteratur
* 

## Eksterne lenker
* 
*  Toivo Salonen på www.isu.html.infostradasports.com
Oleg Gontsjarenko

**Oleg Georgijevitsj Gontsjarenko** (russisk: **Олег Георгиевич Гончаренко**; født 18. august 1931 i Kharkov i Ukraina, død 16. desember 1986) var en sovjetisk skøyteløper som deltok i de olympiske vinterleker 1956 i Cortina d'Ampezzo, Italia, 1960 i Squaw Valley, USA og 1964 i Innsbruck, Østerrike.

Gontsjarenko vant to olympiske bronsemedaljer i hurtigløp på skøyter under Vinter-OL 1956 i Cortina d'Ampezzo, Italia. Han kom på tredjeplass på både 5&nbsp;000- og 10&nbsp;000 meter, på 5&nbsp;000 meter bak sin landsmann Boris Sjilkov og svenske Sigvard «Sigge» Ericsson og på 10&nbsp;000 meter også denne gang bak Sigvard «Sigge» Ericsson samt norske Knut «Kupper'n» Johannesen.

Gontsjarenko vant allround VM tre ganger 1953, 1956 og 1958.

## Se også
* Liste over flaggbærere for Sovjetunionen under OL

## Referanser




## Litteratur
* 

## Eksterne lenker
* 
*  Oleg Gontsjarenko på www.ISU.html.infostradasports.com sine nettsider. (distanseresultater)
*  Oleg Gontsjarenko på The-Sports.org (noen resultater)
*
Dune de Pilat

**La Dune de Pilat** er den største sanddyna i Europa. Den ligger i La Teste-de-Buch i området ved Arcachonbukta i Frankrike, 60 km fra Bordeaux. Sanddynen er dannet ved at sand fra den lokale stranden tørker ut i sola og blir blåst innover av vind fra havet.

Pilat staves noen ganger *Pyla*, som er navnet på den nærmeste byen, Pyla-sur-Mer, som ligger i kommunen La Teste-de-Buch i departementet Gironde.

## Størrelse
Sanddyna er ca. 60&nbsp;000&nbsp;000&nbsp;m³, og er omkring 500 m bred (fra øst til vest) og 3 km lang (fra nord til sør). Høyden er jevnt stigende fra stranden og når sin høyeste høyde på 107 meter over havet før den skrår bratt ned mot skogkanten.

## Eksterne lenker
* 
*  Webside på engelsk om sanddyna
Ruddalens skrinnarhall

**Ruddalens skrinnarhall** også kalt **Rudhallen**, er en overbygd bane for hurtigløp på skøyter i bydelen Västra Frölunda i Göteborg, Sverige. I 1971 ble det bygd en utendørs kunstisbane på stedet. I 2002 ble det lagt tak på banen, noe som gjorde det til Sveriges første, og foreløpig eneste, overbygde bane for hurtigløp på skøyter. Hallen er åpen mot vekslingsiden, og man har således ikke mulighet til å kontrollere forholdene på samme måte som på innendørsbaner som i Vikingskipet og Calgary

Frem til 1984 ble Nya Ullevi brukt som mesterskapsarena i Göteborg. Det første internasjonale mesterskapet på Ruddalen var EM allround for menn i 1989. I 1994 vant Johann Olav Koss VM allround på denne banen, noe som også ble hans siste internasjonale tittel. VM allround i 2003 var det første mesterskapet som ble arrangert i den innebygde banen.

Skøytehallen er et av anleggene i Ruddalens idrottscentrum, et anlegg som også omfatter flere fotballbaner og en bandybane.

## Referanser


## Eksterne lenker
* Göteborgs Stad - Om Ruddalens idrottscentrum
* IK Wega skridsko
* IFK Göteborg skridsko
Bill Disney

**William «Bill» Dale Disney** (født 3. april 1932 Topeka i Kansas, død 22. april 2009) var en amerikansk skøyteløper som deltok i de olympiske vinterleker 1960 i Squaw Valley og 1964 i Innsbruck.

Disney vant en olympisk sølvmedalje under vinter-OL 1960 i Squaw Valley. Han kom på andreplass på 500 meter skøyter med tiden 40,3. Jevgenij Grisjin vant og Rafael Gratsj ble nummer tre.

## OL-medaljer
* 1960  Squaw Valley -  Sølv i hurtigløp på skøyter, 500 meter  USA

## Se også
* Liste over flaggbærere for USA under OL

## Referanser


## Eksterne lenker
*
Ansten Samuelstuen

**Ansten Samuelstuen** (født **Anstein**, 1929–2012) var en norsk-amerikansk skihopper.

Han kom først til USA i 1951 og satte USA-rekord på 316 fot (96,3 meter) i Howelsen Hill i Steamboat Springs, en rekord som ikke ble slått på 12 år. I 1954 tok han bronsemedalje i NM på Kongsvinger. Samme år emigrerte han til USA for godt. Han ble amerikansk statsborger i 1957.

I 1956 ble han nummer 5 i Holmenkollrennet. Han ble USA-mester i 1957, 1961 og 1962, og nordamerikansk mester i 1954, 1955, 1957 og 1964. Han deltok for USA i VM i Lahtis i 1958, men ble sist av 54 deltakere. I OL i Squaw Valley i 1960 ble han nummer 7. I OL i Innsbruck i 1964 ble han nummer 24 i normalbakken i Seefeld og nummer 33 storbakken i Innsbruck. I den tysk-østerrikske hoppuka 1963/64 ble han nummer 49 sammenlagt.

Ansten Samuelstuen ble i 2009 tatt opp i U.S. National Ski Hall of Fame.

## Referanser


## Kilder
* International Skiing History Association: Eight named to U.S. National Ski Hall of Fame
* U.S. National Ski and Snowboard Hall of Fame: Ansten Samuelstuen
* Eastern Ski Jumping & Nordic Combined Foundation, Inc.: United States National Ski Jumping Champions 1904-1980
* Sports-Reference.com: Ansten Samuelstuen 
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 334-341
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Riksvei 444

**Riksvei 444** (**Rv444**) går mellom Soma og Ganddal godsterminal i Sandnes.

Før 1. januar 2010 var fylkesvei 44 del av veien.

Frem til 2019 hadde veien betegnelsen riksvei 44.

## Kommuner og knutepunkter
###### 

: *(Strekningen mellom E39 og Soma rundkjøring er motorvei)*
 
:

## Referanser


## Eksterne lenker
* Vegvesenets vegkart
*
Billy Burke

**William Albert «Billy» Burke** (født 25. november 1966 i Bellingham i Washington) er en amerikansk skuespiller. Han er mest kjent for sine roller som Charlie Swan i filmen *[[Twilight – Evighetens kyss|Twilight]]* fra 2008, og i oppfølgerne *[[The Twilight Saga – New Moon]]* fra 2009, *[[The Twilight Saga – Eclipse]]* fra 2010, *[[The Twilight Saga: Breaking Dawn - Part 1]]* og *[[The Twilight Saga: Breaking Dawn - Part 2]]* fra 2011.

Han fikk rollen som Gary Matheson i den andre sesongen av TV-serien *[[24 (TV-serie)|24]]*. I 2001 fikk han en rolle i filmen *[[Fanget i mørket]]*. I 2011 spilte han mot Amanda Seyfried og Gary Oldman i filmen *[[Red Riding Hood]]*.

## Referanser


## Eksterne lenker
* 
*
Ana Alicia

**Ana Alicia** (født **Ana Alicia Ortíz** 12. desember 1956 i Mexico by) er en meksikansk-amerikansk skuespiller som er mest kjent for sin rolle som Melissa i såpeoperaen *[[Falcon Crest]]*.

## Tidlig liv
Ana Alicia Ortíz' foreldre drev flere foretak i Acapulco da hun ble født. Da hun var seks år gammel døde faren. Moren tok med seg Ana Alicia og de tre brødrene hennes til El Paso i Texas, der de flyttet inn sammen med bestemoren og en onkel. Det var faren som hadde kjøpt huset i El Paso til bestemoren. 

Da hun gikk ut av high school i 1973, fikk hun et stipend til Wellesley College i Massachusetts. Etter det første året på Wellesley fikk hun tilbud om en rolle ved et teater i El Paso, og hun valgte da å flytte hjem og ta en bachelorgrad i drama ved University of Texas at El Paso ved siden av skuespillerjobben. 

## Karriere
Ortíz har hatt gjesteroller i flere TV-serier, deriblant to separate roller i Glen A. Larsons serie *[[Battlestar Galactica (2004)|Battlestar Galactica]]*, før hun fikk rollen som den bortskjemte og egoistiske vingård-arvingen Melissa Agretti i serien *Falcon Crest*. Der tok hun over rollen fra Delores Cantu som hadde spilt Melissa i én episode i 1981. Hun var populær blant fansen og fortsatte i rollen i over seks år frem til 1988, da produsentene bestemte seg for å ta livet av rollefiguren. Bare noen måneder etter dette var hun igjen tilbake i *Falcon Crest* som Samantha Ross, en Melissa Agretti-lookalike, men denne rollefiguren medvirket bare i noen få episoder.

## Referanser


## Eksterne lenker
*
Jan Pesman

**Jan Sijbrand Pesman** (født 4. mai 1931 i Stedum, død 23. januar 2014 i Delfzijl) var en nederlandsk skøyteløper som deltok i de olympiske vinterleker 1960 i Squaw Valley, USA.

Pesman vant en olympisk bronsemedalje under vinter-OL 1960 i Squaw Valley. Han kom på tredjeplass på 5&nbsp;000 meter skøyter, bak Viktor Kositsjkin fra Sovjetunionen og norske Knut Johannesen.

## Personlige rekorder

## OL-medaljer
* 1960  Squaw Valley -  Bronse i hurtigløp på skøyter, 5 000 meter  Nederland

## Referanser


## Eksterne lenker
*
Erling Kroken

**Erling Kroken** (født 12. november 1928 i Nedre Sigdal, død 5. oktober 2007 i Bærum) er «én av de beste norske skihopperne etter krigen», ifølge bokverket *Norske Skiløpere* (Erling Ranheim 1955). Han representerte Nedre Sigdal Idrettsforening.

## Karriere
Han ble norgesmester i skihopping i Narvik i 1951, der han satte bakkerekord i Fagerlibakken med 78,5 meter. Han ble nummer 11 sammenlagt i den første Hoppuka i 1953, og vant historiens andre hoppukerenn  i Schattenbergbakken i Oberstdorf 4. januar. Asgeir Dølplads vant det første rennet i Garmisch-Partenkirchen, Sepp Bradl det tredje i Innsbruck og Halvor Næs det siste i Bischofshofen.

I VM i Falun i 1954 ble han nummer 7 og var med det den tredje beste norske hopperen. Foran Kroken kom Kjell Knarvik, som ble nummer fire, og Torbjørn Falkanger, som kom på delt femteplass. VM-rennet i Källviksbacken i Falun var Norges første av flere store nederlag i skihopping på midten av 1950-tallet. Erling Kroken deltok i den sveitsiske hoppuka i 1955 (8.-plass i Unterwasser). Han kvalifiserte seg også for den norske hopptroppen til OL i Cortina 1956 og var sammen med Sverre Stallvik den beste av nordmennene under trening i «Italiabakken». Ledelsen satte imidlertid Kroken ut av laget. Stallvik kom inn som reserve for Arnfinn Bergmann og ble beste nordmann på en beskjeden 9.-plass.

Han la om til en mer aerodynamisk teknikk i svevet etter 1956, i likhet med de fleste andre norske skihopperne. Kroken var blant de åtte hopperne som ble forhåndspåmeldt til VM i 1958 i Lahtis, men ble bare nummer 11 i NM i Midtstubakken rett før avreise og var ikke blant de fem som fikk reise til Finland. Han la opp som aktiv skihopper etter 1958-sesongen.

Erling Kroken vant storrennene i Skuibakken i 1951 og 1955. Han ble betegnet som «Norges første krafthopper» og satte en rekke bakkerekorder. Av hans mest kjente meritter er hans hopp på 86 meter i Vikkollen i Mjøndalen i 1951. Etter sin aktive karriere var Kroken trener for kombinertløperne i Bærum gjennom flere tiår.

### Medaljer i norske mesterskap

## Privatliv
Han var bosatt i Bærum fra 1953 og til sin bortgang. Av yrke var han skogbestyrer.

Erling Kroken er portrettert i boka *Erling Kroken Storhopperen fra Vadsroa*. (Hans L. Werp/Nedre Sigdal IF  2014). Her er også Krokens versjon av den såkalte «Cortina-affæren» gjengitt.

## Referanser


## Kilder
* Skuibakkens Venner: Vinnere gjennom tidene
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 110, 334-341
* Hans L. Werp: Erling Kroken Storhopperen fra Vadsroa. Øvre Eiker/Sigdal 2014. ISBN 978-82997239-5-4
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Rolf Mellde

**Rolf Mellde** (født 1922, død 22. mars 2009) var en svensk ingeniør. Han var en mangeårig medarbeider hos Saab og senere Volvo.

Mellde tok sin ingeniøreksamen ved Stockholms Tekniska Institut og var med i Saabs første år som bilprodusent. Han var sammen med Gunnar Ljungström en av dem som ledet arbeidet med Saabs bilutvikling, der Mellde først og fremst arbeidet med å utvikle motorene. Han konkurransekjørte bilene de første årene, delvis på grunn av at SAAB manglet egen testbane og derfor hadde behov for å finne andre metoder for å testkjøre bilene. På 1950-tallet var Mellde ledende i utviklingen av SAAB Sonett. På begynnelsen av 1970-tallet begynte Mellde å arbeide for Volvo. 

I 1994 ble Mellde utnevnt til æresdoktor ved Chalmers tekniska högskola.

## Referanser
Gunnar Ljungström

**Gunnar Ljungström** (født 18. september 1905, død 1. oktober 1999) var en svensk ingeniør. Ljungström er mest kjent for å ha ledet utviklingsarbeidet bak den første Saab-bilen i andre halvdel av 1940-tallet. Denne prestasjonen gjorde blant annet at han var den første ikke-amerikaner som ble æresmedlem i *[[Society of Automotive Engineers]]*.

Ljungström ble i 1958 leder av Ingenjörsvetenskapsakademien. 1971 ble han tildelt Ingenjörsvetenskapsakademiens store gullmedalje *"för hans insatser för utvecklandet av SAAB-bilen"*.

Ljungströms far og onkel var oppfinnerne Fredrik og Birger Ljungström.

## Referanser
Natalja Dontsjenko

**Natalja Sergejevna Dontsjenko** (russisk: Наталья Сергеевна Донченко; født 25. august 1932) var en sovjetisk skøyteløper som deltok i de olympiske vinterleker 1960 i Squaw Valley.

Dontsjenko vant en olympisk sølvmedalje under vinter-OL 1960 i Squaw Valley. Hun kom på andreplass på 500 meter skøyter, bak Helga Haase fra Tyskland.

## Personbeste

## OL-medaljer
* 1960  Squaw Valley -  Sølv i hurtigløp på skøyter, 500 meter, damer  Sovjetunionen

## Referanser


## Eksterne lenker
*
Cronk Karran

**Cronk Karran** er en forhistorisk steinsetting i nærheten av folkeminnelandsbyen Cregneash på øya Man.

Det neolittiske steinmonumentet som ligger på en klippe helt ute ved kysten i sørenden av Man, ikke langt fra landsbyen Port St Mary langs vegen A31 til Cregneash hvor en mindre veg fører til Chasms og kysten. Cronk Karran er blitt beskrevet både som en gravsirkel og en «hyttesirkel» («hut circle»).

## Eksterne lenker
* Cronk Karran, Isle of Man Guide
* Foto på Flickr
Så länge skutan kan gå

**«Så länge skutan kan gå»**, med undertittelen **«Vals på Kariben»**, er en svensk vise av Evert Taube. Den ble skrevet og fremført første gang i 1960. Den norske versjonen ble utgitt året etter av Erik Bye, og han står oppført i norske oppslagsverk som komponist og forfatter.

Sangen ble først publisert separat og deretter i sangsamlingen *Så länge skutan kan gå* i 1963.

«Så länge skutan kan gå» er én av Taubes senere viser. Den ble første gang fremført i Berns 2. november 1960 av danske Max Hansen, som oppgav at han hadde fått den dagen før av Evert Taube. Taube selv spilte den inn på plate 15. desember 1960. Den ble utgitt av Taube, Gunnar Hahns orkester på EP-platen *4 nya Taube* (BFB 1054) i 1961.

Gustaf Torrestad, Carl-Henrik Norins orkester utgav deres versjon på EP-platen Karusell KSEP 3239 i 1961.

Sangen ble opprinnelig skrevet i 1950-årene til en film som aldri ble innspilt og som sannsynligvis skulle handle om en reise til Karibia. I slutten av 1950-årene samarbeidet Taube flittig med komponisten og arrangøren Gunnar Hahn, som fremfor alt bistod Taube med arrangementer og gode råd. Da Taube spilte den muntre sjømannsvalsen han hadde komponert syntes Hahn at melodien var banal og at teksten fortjente en bedre melodi. Under et møte på Gyldene Freden tilkom så den endelige versjonen, som med mindre endringer ble urfremført av Max Hansen.

Teksten er til det ytre en enkel sjømannssang, men rommer de store livsspørsmålene om livets mening. Melodien har karaktersbetegnelsen «lungt valsetempo» og har en tradisjonelt tredelt viseform (A-B-A-coda), hvor A-delen går i A-moll og B-delen i medianttonearten F-dur.

## Norske versjoner
### Erik Bye
Erik Bye har skrevet en tekst på bokmål, med tittelen «Så lenge skuta kan gå».

Innspillinger:
*Erik Bye med Willy Andresens orkester. Arr.: Willy Andresen. Utgitt på singlen Philips 353&nbsp;185&nbsp;PF i 1961.
*Jens Book-Jenssen med Frank Cooks orkester. Utgitt på singlen His Master's Voice AL&nbsp;6106 i 1961.

### Hartvig Kiran
Hartvig Kiran har skrevet en nynorsk tekst, også med tittelen «Så lenge skuta kan gå». Kirans versjon ble fremført i *Så lenge skuta kan gå. Ein kabaret bygd på Evert Taubes viser* av Lasse Kolstad. Den hadde premiere på Det norske teatret 3. mai 1978. Medvirkende var Britt Langlie, Sølvi Wang, Lasse Kolstad, Magne Lindholm samt Rolf Just Nilsen. Musikalsk ansvarlig var Egil Monn-Iversen.

Innspillinger:
*Lasse Kolstad. Utgitt på dobbelt-LP-platen *Så lenge skuta kan gå* (Polydor 2672 051) i 1979.
*Lars Klevstrand. Utgitt på CDen Så länge hjärtat kan slå 1991 sammen med kammerensemblet Arctimus, Harstad. Arrangør Arne Dagsvik.

## Referanser
Christian Mohn

**Christian J. Mohn** (født 20. april 1926, død 31. desember 2018) var en norsk skihopper og idrettsleder. Han var skipresident i perioden 1978-1980, og har vært leder av interesseforeningen Hoppsportens Venner. Som aktiv representerte han IL Heming.

Han deltok i VM i 1950 og 1954, og ble nummer 4 i Lake Placid i 1950 og nummer 20 i Falun i 1954. I Holmenkollrennet tok han 2.-plass i 1952 og 3.-plass i erstatningsrennet i 1954. Han var reserve i OL i St. Moritz i 1948.

## Referanser


## Kilder
* Erling Ranheim (red.): *[http://urn.nb.no/URN:NBN:no-nb_digibok_2010120606059 Norske skiløpere - Skihistorisk oppslagsverk i 5 bind - Østlandet Sør]*. Skiforlaget - Erling Ranheim, Oslo 1956 (s. 595, digitalisert av Nasjonalbiblioteket)
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 110
* Bjarne Jensen (red.): *[http://urn.nb.no/URN:NBN:no-nb_digibok_2008060904005 Norges skiforbund 75 år 1908-1983]*. Schibsted, Oslo 1983. ISBN 82-516-0935-6 (s. 48, digitalisert av Nasjonalbiblioteket)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Jeanne Ashworth

**Jeanne Chesley Ashworth** (født 1. juli 1938 i Burlington i Vermont, død 4. oktober 2018) var en amerikansk tidligere skøyteløper som deltok i de olympiske vinterleker i 1960 i Squaw Valley, 1964 i Innsbruck og 1968 i Grenoble.

Ashworth vant en olympisk sølvmedalje under Vinter-OL i 1960 i Squaw Valley Ski Resort. Hun kom på andreplass på 500 meter skøyter, bak tyske Helga Haase og Natalija Dontsjenko fra Sovjetunionen. 

## Personbeste

## OL-resultat

; Plasseringer i OL 

## OL-medaljer
* 1960  Squaw Valley -  Bronse i hurtigløp på skøyter, 500 meter, damer  USA

## Referanser


## Eksterne lenker
*
Tamara Rylova

**Tamara Nikolajevna Rylova** (russisk: **Тамара Николаевна Рылова**; født 1. oktober 1931 i Vologda, død 1. februar 2021) var en sovjetisk skøyteløper som deltok i de olympiske vinterleker 1960 i Squaw Valley.

Rylova vant en olympisk bronsemedalje under vinter-OL 1960 i Squaw Valley. Hun kom på tredjeplass på 1 000 meter skøyter, bak Helga Haase fra Tyskland og Klara Guseva fra Sovjetunionen.

Hun vant allround-VM 1959 i Sverdlovsk.

## Referanser




## Eksterne lenker
* 
*  Tamara Rylova på www.ISU.html.infostradasports.com sine nettsider.
*  Tamara Rylova på infosport.ru
*  
*  
*
Kjell Kopstad

**Kjell Kopstad** (født 10. januar 1934, død 25. november 2006) fra Eidsfoss i Hof var en norsk skihopper. Han konkurrerte først for hjemklubben sin Eidsfoss Idrettsforening men byttet senere til Idrettslaget Vinn.

Han deltok i VM i 1954 og 1958, og ble nummer 27 i Falun i 1954 og nummer 16 i Lahtis i 1958. Han var med i Hoppuka i 1956/57 og 1958/59, og ble nummer 16 sammenlagt i 1958/59. Hans beste enkeltresultat i Hoppuka var 6.-plass i Garmisch-Partenkirchen 1. januar 1959.

Kjell Kopstad tok tre medaljer i NM. Han tok sølv i Drammen i 1956 og i Mo i Rana i 1957, og bronse i Midtstubakken i Oslo i 1958.

## Referanser




## Litteratur
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 334-341
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* 

## Eksterne lenker
* 
*
Elwira Seroczyńska

**Elwira Teresa Seroczyńska** (Potapowicz) (født 1. mai 1931 i Wilno nåværende Vilnius, død 24. desember 2004) var en polsk skøyteløper som deltok i de olympiske vinterleker i 1960 i Squaw Valley Ski Resort og 1964 i Innsbruck.

Seroczyńska vant en olympisk sølvmedalje under Vinter-OL i 1960 i Squaw Valley. Hun kom på andreplass på  meter skøyter, bak Lidija Skoblikova fra Sovjetunionen.

## OL-medaljer
* 1960  Squaw Valley -  Sølv i hurtigløp på skøyter,  meter, damer  Polen

## Referanser


## Eksterne lenker
*
Johan Wiik

**Johan Wiik** (1885–1970) var en norsk politiker (Ap) som var stortingsrepresentant for Nord-Trøndelag 1928–1957, og ordfører i Namsos i 1927.

Han var sønn av tømmermann og småbruker Tarald Helgesen Vikaunet og hustru Olea Sivertsdatter Hatland på Vikaaunet på Otterøya. Etter folkeskolen tok han fortsettelsesskole og et opphold ved Namdals folkehøgskole. I sitt yrkesliv var han fisker og seiler i kystfarten, maskinagent i ett år, forretningsfører i *[[Namdalsavisa|Namdalens Socialdemokrat]]* i to år samt losse- og lastearbeider på havnen i Namsos i en årrekke. Under den andre verdenskrig drev han gård i Kattmarka i Vemundvik herred. Han giftet seg i 1929 med Astrid Müller, datter av handelsmann Hans Luth Müller og hustru Dagmar Høinæs.

Wiik ble involvert i fagforeningsarbeid som havnearbeider. Han var medlem av Namsos bystyre 1923–1928 og 1932–1940, varaordfører i 1926 og ordfører i 1927. Han tilhørte således det første sosialistiske flertallet i bystyret. Forut for gjenforeningen av Det norske Arbeiderparti og Norges Socialdemokratiske Arbeiderparti i 1927 var Wiik formann i Namsos arbeiderparti i ett år. Wiik var innvalgt på Stortinget fra Nord-Trøndelag 1928–1957, formann i Stortingets fullmaktskomité 1945–1957, visepresident i Odelstinget 1948–1949 og visepresident i Stortinget 1950–1957.

Johan Wiiks vei på Gullvikmoen i Namsos er oppkalt etter ham.

## Referanser


## Eksterne lenker
*
Genforeningspladsen

**Genforeningspladsen** er en sportsplass i København. Ved hjelp av et mobilt fryseutstyr islegges en 400 meters rundbane vinterstid, og dette er Danmarks eneste bane for hurtigløp på skøyter. På grunn av manglende sikkerhetsutstyr er banen ennå ikke brukt til internasjonale løp. 

## Referanser


## Eksterne lenker
* Hurtigløberforeningen af 1972 
* Speed Skating News - banerekorder og resultater
* Lokale- og Anlægsfonden – Skøjtebane på Genforeningspladsen
Laguna Beach (California)

**Laguna Beach** er en kystby og artistsamfunn sør i Orange County i California, ca. 39&nbsp;km sørøst for fylkessetet Santa Ana. Befolkning var på 23727 ved folketellingen i 2000. Den er kjent for å ha noen av de vakreste strendene i det sørlige California. Byen er også kjent for sine hoteller, unike butikker, restauranter, verdensberømte kunstgallerier og kunst festivaler. Flere filmer og Fjernsynsserier har blitt filmet der.

## Media
I 2004 laget MTV en reality-tv-serie ved navn *[[Laguna Beach: The Real Orange County]]*, som ble sendt på MTV i tre sesonger. Serien følger livene til flere unge Laguna Beach beboere som akkurat er ferdig med videregående skole og begynner neste kapittel i deres liv. Den var meget vellykket de første to sesonger og ble det nest høyeste rangerte MTV show. Dens suksess gjorde de sentrale figurene i serien, Stephen Colletti, Kristin Cavallari, Lauren Bosworth og Lauren Conrad til kjendiser. Showet ble senere en spin-off nå kjent som The Hills.

## Referanser


## Eksterne lenker
*
Stian Mevik

**Stian Mevik** (født 4. oktober 1964) er en norsk jazzgitarist og komponist. Han er kjent fra flere grupper. Han deltok blant annet på innspillingen Guitaresque i 1994 med Jon Larsen og Pascal de Loutchek. Kjent også med egen trio og kvartett.

Som komponist bidro Mevik med tittelkuttet «Angelos Caprice» på gitarvirtuosen Angelo Debarres CD «Caprice», som mottok MIDEM-pris i Cannes i 1999.

## Eksterne lenker
* Stian Mevik Trio hos NRK Urørt
The Expelled

**The Expelled** er et engelsk punk rock-band, stiftet i Leeds sommeren 1981.

## Medlemmer
* Jo Ball – vokalist
* Tim Ramsden – gitarist
* Craig «Macca» McEvoy – bassist
* Rick Fox – trommeslager

## Utgivelser
* No Life, No Future, EP 1982
* Government Policy/Make It Alone, Single 1982
* A Punk Rock Collection, CD 1999

## Eksterne lenker
* Intervju med Rick Fox
Valentina Stenina

**Valentina Sergejevna Stenina** (født 1934) var en kvinnelig sovjetisk skøyteløper som deltok i de olympiske vinterleker 1960 i Squaw Valley og 1964 i Innsbruck.

Stenina vant en olympisk sølvmedalje under vinter-OL 1960 i Squaw Valley. Hun kom på andreplass på 3 000 meter skøyter, bak Lidija Skoblikova fra Sovjetunionen. Med medaljer for både Valentina Stenina og Boris Stenin (bronse på 1 500 m) så ble de som det første ekteparet som begge tok medaljer i hurtigløp på skøyter under vinter-OL i 1960.

Fire år senere under Vinter-OL 1964 i Innsbruck vant hun en ny sølvmedalje på 3000 meter, også denne gangen bak Lidija Skoblikova.

Hun vant allround-VM tre ganger, 1960 i Östersund,  1961 i Tønsberg og 1966 i Trondheim.

## Fotnoter

## Referanser




## Eksterne lenker
*
Arktisk Filharmoni

**Arktisk Filharmoni** (tidligere **Nordnorsk Opera og Symfoniorkester**) er en orkesterinstitusjon med fast base i Bodø og Tromsø, som skal dekke hele den nordnorske landsdelen. Arktisk Filharmoni ble stiftet 18. juni 2009 og er en av  Nord-Norges største kulturinstitusjoner. Eiere er Tromsø og Bodø kommuner, som eier 50 prosent hver, mens Nordland, Troms og Finnmark fylkeskommuner er tilskuddspartnere gjennom den nordnorske kulturavtalen. 

Arktisk Filharmoni veksler mellom ulike ensembleformater på fast basis - fra mindre kammergrupper via sinfonietta og kammerorkester til fullt symfoniorkester, og setter årlig opp fullscenisk opera samt andre vokalproduksjoner. Orkesterinstitusjonen samarbeider med landsdelens øvrige kunst- og kulturliv, og har en samarbeidsavtale med Forsvarets Musikkorps Nord-Norge og Landsdelsmusikerne i Nord-Norge. Den lokale forankringen i landsdelen er viktig og Arktisk Filharmoni er også et orkester for den samiske befolkningen, samtidig som man ser utover landegrensene. Førstedirigent for symfoniorkesteret er Christian Kluxen. Kunstnerisk leder for kammerorkesteret er Henning Kraggerud. Kunstnerisk leder for sinfoniettaen er Tim Weiss. 

Trud Berg er selskapets direktør og Dag Rune Olsen er styreleder. Kronprins Haakon er Arktisk Filharmonis høye beskytter.

## CD-utgivelser
Orkesterinstitusjonen har flere innspillinger på Deutsche Grammophon, BIS Records, Naxos og Simax. I tillegg til egne innspillingsprosjekter medvirker de på innspillinger med artister som blant andre Kari Bremnes, Terje Nilsen, Unni Wilhelmsen, Hekla Stålstrenga, Glød, Anneli Drecker og danseforestillingen *Mannen som stoppet Hurtigruta*. Sammen med Peter Herresthal og Øyvind Bjorå ble de nominert til Spellemannprisen 2017 i klassen samtid for utgivelsen *Eivind Buene – Violin Conserto I Miniatures*.

## Referanser


## Eksterne lenker
* 
* 
*  Arktisk Filharmoni, offisiell YouTube-kanal
*
Rausandtunnelen

**Rausandtunnelen** er en veitunnel i Nesset kommune i Møre og Romsdal. Den er 193 meter lang og er en del av fylkesvei 666. Tunnelen var litt lengre før ca 220 meter, men etter et ras på 70-tallet ble den kortet ned til dagens lengde.

## Se også
*Veitunneler i Norge
Eevi Huttunen

**Eevi Maria Huttunen** gift **Pirinen** (født 23. august 1922 i Karttula, død 3. desember 2015 i Kuopio) var en finsk skøyteløper som deltok i de olympiske vinterleker 1960 i Squaw Valley.

Huttunen vant en olympisk bronsemedalje under vinter-OL 1960 i Squaw Valley, USA. Hun kom på tredjeplass på 3&nbsp;000 meter skøyter, bak Lidija Skoblikova og Valentina Stenina begge fra Sovjetunionen.

Hun vant allround-VM 1951 i Eskilstuna, Sverige.

## Referanser




## Eksterne lenker
*
Vladimir Orlov

**Vladimir Aleksandrovitsj Orlov** (russisk: Владимир Александрович Орлов; født 2. desember 1938 i Moskva) er en sovjetisk tidligere skøyteløper som deltok i de olympiske vinterleker 1964 i Innsbruck.

Orlov vant en olympisk sølvmedalje under vinter-OL 1964 i Innsbruck. Han kom på delt andreplass på 500 meter skøyter sammen med sin landsmann Jevgenij Grisjin og Alv Gjestvang fra Norge. Løpet ble vunnet av amerikanske Richard McDermott

## OL-medaljer
* 1964  Innsbruck -  Sølv i hurtigløp på skøyter, 500 meter  Sovjetunionen

## Referanser


## Eksterne lenker
*
Morten Veland

**Morten Veland** (født 4. desember 1977) er en norsk heavy metal-musiker i fra Strand kommune. 

Han er vokalist og gitarist i bandet Sirenia og Mortemia, og var tidligere vokalist og gitarist i Tristania. Han var med og opprettet bandet Tristania sammen med Einar Moen og Kenneth Olsson. Veland etablerte Mortemia i 2009.

## Referanser


## Eksterne lenker
* 
* Sirenia offisiell nettside
The Rusty Trombone

**The Rusty Trombone** er et norsk rockeband som ble opprettet sommeren 2009 på Nesodden.

Bandet startet i et av øvingslokalene til Nesodden musikkverksted og spilte også inn sin første EP der høsten 2009. Bandet hadde sin første konsert på Lille Woodstock i august 2009, da med Bjørn Dugstad Rønnow bak trommene. Første konsert med den nåværende besetningen var på Garagefestival.  Bandet spiller egenkomponerte sanger med inspirasjon hentet fra Queens of the Stone Age, Kaizers Orchestra og Nick Cave.

## Musikere
*Simon Mathew Valentine –  bass og vokal (spiller også i Ubudn Gjest)
*Andreas Aasen – gitar og vokal
*Jonas Aasen – gitar og vokal (tidligere Sweet And Sour Camels)
*Lars Petter Bryn – trommer
*Simen Sandnes – Saksofon/trekkspill/vokal/orgel

## Eksterne lenker
* Bandets nettsted
* MySpace
Irina Jegorova

**Irina Nikolaevna Jegorova** russisk: **Ирина Николаевна Егорова** (født 8. april 1940 i Moskva) var en sovjetisk skøyteløper som deltok i de olympiske vinterleker 1964 i Innsbruck og 1968 i Grenoble.

Jegorova vant to olympiske sølvmedaljer under vinter-OL 1964 i Innsbruck. Hun kom på andreplass på de to korteste distansene, 500- og  meter, skøyter bak sin lagvenninne Lidija Skoblikova.

## Referanser


## Eksterne lenker
*
Tlapacoya

**Tlapacoya** er et viktig arkeologisk sted i Mexico. Det befinner seg ved foten av Tlapacoyavulkanen, sørøst for Mexico by, ved den tidligere bredda av den forsvunne Chalcosjøen. Tlapacoya var et viktig område for Tlatilcokulturen.

Tlapacoya er særlig kjent for figurinene sine. Disse avanserte keramikkfigurinene ble lagd hovedsakelig mellom 1500 og 300 f.Kr. og er representative for den førklassiske perioden.

Tlapacoya var også produksjonssentrum, for de såkalte «dragepottene». Disse flatbunnede, sylindriske bollene har hvite eller lyse overflater dekka av abstrakte tegninger i olmekisk stil, vanligvis av jaguarer.
Tatjana Sidorova

**Tatjana Aleksandrovna Sidorova** (russisk: **Татьяна Александровна Сидорова**; født 25. juli 1936 i Tsjeljabinsk) er en tidligere sovjetisk skøyteløper som deltok i de olympiske vinterleker i 1964 i Innsbruck og 1968 i Grenoble.

Sidorova vant en olympisk bronsemedalje under Vinter-OL i 1964 i Innsbruck. Hun kom på tredjeplass 500 meter skøyter, bak sine landsmenn Lidija Skoblikova og Irina Jegorova.

## Referanser


## Eksterne lenker
*
Knut Hoem (1924−1987)

**Knut Hoem** (født 27. januar 1924 i Hammerfest, død 20. juni 1987) var en norsk jurist og statsråd (A). 

Han var sønn av politimester Sverre Hoëm (1885–1966) og husmor Arna Hoëm (født Røskeland 1893-1980).

Fra 1951 til 1955 var han sekretær i Fiskeridepartementet, fra 1955 i Norges Råfisklag, fra 1964 til 1987 som administrerende direktør. Fra mars 1971 var Hoem fiskeriminister i Trygve Brattelis første regjering. Han trakk seg som statsråd i januar 1972 på bakgrunn av forhandlingsresultatet med EF. Hoems avgang hadde stor påvirkning på nei-resultatet ved folkeavstemningen samme år.

Redningsselskapet hedret hans minne ved å gi en av sine båter navnet R/S «Knut Hoem» fra 1991.

## Referanser


## Kilder
* [Knut Hoem](http://snl.no/Knut_Hoem/norsk_jurist_og_politiker_(A)) Store norske leksikon
* Knut Hoem Stortinget.no

## Eksterne lenker
* 
*
Trygve Olsen

**Trygve Jens Asbjørn Olsen** (født 11. november 1921 i Måsøy, død 17. april 1979) var en norsk fiskebåtreder og politiker.

Olsen var ordfører i Måsøy 1968&ndash;72. Han var aktiv i Arbeiderpartiet, men brøt med partiet våren 1972 på grunn av EF-politikken. Han sluttet seg da til Senterpartiet og satt som fiskeriminister i regjeringen Korvald 1972&ndash;73.
Senere meldte han seg inn i Arbeiderpartiet igjen.

Han var sønn av  Johannes Olai Olsen, stortingsrepresentant for Arbeiderpartiet 1945&ndash;1965.

## Kilder
* Trygve Olsen Store norske leksikon
* Trygve Olsen Stortinget.no

## Eksterne lenker
*
Datang

**Datang** kan være:
*Energiselskapet China Datang Corporation,
**Subdistriktet Datang i bydistriktet Changzhou i byprefekturet Wuzhou i den autonome region Guangxi i Folkerepublikken Kina.
Stay Under the Stars

***Stay Under the Stars*** er det andre studioalbumet av den færøyske musikeren Teitur, utgitt i Skandinavia i mai 2006 og i resten av verden i september samme år. Albumet ble spilt inn hos Kensaltown Studios i London, og produsert av Martin Terefe (også brukt av Ron Sexsmith, KT Tunstall og Jason Mraz). Albumet er utelukkende på engelsk.

## Sporliste
# «Don't Want You to Wake Up» (Jeff Cohen, Teitur Lassen) – 5.12
# «Louis, Louis» (Teitur Lassen) – 4.32
# «You Get Me» (Teitur Lassen, Pamela Sheyne) – 4.56
# «I Run the Carousel» (Teitur Lassen) – 4.41
# «Thief About to Break In» (Teitur Lassen) – 3.14
# «Great Balls of Fire» (Otis Blackwell, Jack Hammer) – 3.58
# «Night Time Works» (Teitur Lassen) – 1.29
# «Umbrellas in the Rain» (Teitur Lassen) – 2.45
# «Boy, She Can Sing» (Teitur Lassen, Ken Rose) – 3.38
# «Hitchhiker» (Alex Ejsmont, Teitur Lassen) – 3.46
# «Waiting for Mars» (Teitur Lassen) – 2.35
# «All My Mistakes» (Jeff Cohen, Alex Ejsmont, Teitur Lassen) – 7.33

## Eksterne lenker
*
Berta Kolokoltseva

**Albertina «Berta» Iosifovna Kolokoltseva** (russisk: **Альбертина «Берта» Иосифовна Колокольцева**; født 29. oktober 1937 i Kemerovo) er en tidligere sovjetisk skøyteløper som deltok i de olympiske vinterleker i 1964 i Innsbruck.

Kolokoltseva vant en olympisk bronsemedalje under Vinter-OL i 1964 i Innsbruck. Hun kom på tredjeplass på  meter skøyter, bak sin landsmann Lidija Skoblikova og finske Kaija Mustonen.

## Referanser


## Eksterne lenker
*
Wusu

**Wusu** eller **Usu** (kinesisk: 乌苏; pinyin: *Wūsū*) er et byfylke i prefekturet Tacheng i den autonome region Xinjiang i Folkerepublikken Kina. 

Folketallet var på  innbyggere i 1999.

## Økonomi og samferdsel
I fylket ligger Wusu kullkraftverk litt øst i byområdet Wusu, med en effekt på 660 MW.

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

## Referanser


## Eksterne lenker
* Lokalregjeringens hjemmesider
Djupeviktunnelen

**Djupeviktunnelen** er en 36 m lang veitunnel på fylkesvei 520 i Sauda kommune i Rogaland. Tunnelen ligger ved Saudafjorden. Den åpnet i 1987.

## Se også
*Veitunneler i Norge
*Undersjøiske veitunneler i Norge

## Referanser
Fornestunnelen

**Fornestunnelen** er en veitunnel i Rana kommune i Nordland. Tunnelen er en del av fylkesvei 17. Den er 146 meter lang.

## Se også
* Sjonatunnelen
* Silatunnelen
* Veitunneler i Norge

## Referanser
Shawan

**Shawan** kan være:
*Bydistriktet Shawan i byprefekturet Leshan i provinsen Sichuan i Folkerepublikken Kina, 
*Fylket Shawan i prefekturet Tacheng i den autonome region Xinjiang i Kina.
Han Pil-hwa

**Han Pil-hwa** (født 21. januar 1942 i Nampo i Nord-Korea) er en nordkoreansk tidligere skøyteløper som deltok i de olympiske vinterleker i 1964 i Innsbruck og 1972 i Sapporo.

Han Pil-Hwa vant en olympisk sølvmedalje under Vinter-OL i 1964 i Innsbruck. Hun kom på delt andreplass på  meter skøyter sammen med Valentina Stenina fra Sovjetunionen. Gullmedaljen gikk til Lidija Skoblikova også hun fra Sovjetunionen.

## OL-medaljer
* 1964  Innsbruck -  Sølv i hurtigløp på skøyter,  meter, damer  Nord-Korea

## Personlige rekorder

## Referanser


## Eksterne lenker
*
Copán

**Copán** er et arkeologisk sted i Honduras. Det befinner seg i departementet Copán vest i landet, like ved grensa til Guatemala. Copán er en av de best bevarte byene i Honduras, og var hjemstedet til et stort mayisk kongedømme i den klassiske perioden, og var på sitt høydepunkt rundt 400–800 e.Kr. Kongeriket het opprinnelig *Xukpi*. I området finnes det i dag et museum med mayaskulpturer, restaurerte og originale bygninger samt et underjordisk tempel med originale tegninger. Museet har også mer enn 2000 objekter som har blitt funnet i Copán.

Stedet ble oppført på UNESCOs verdensarvliste i 1980.

## Eksterne lenker
* Copán hos Open Directory Project
* «Hieroglyphs and History at Copán» artikkel av mayanisten David Stuart ved Peabody Museum
Manas

**Manas** (kinesisk: 玛纳斯县; pinyin: *Mǎnàsī Xiàn*; uighur: ماناس ناھىيىسى / *Manas Nahiyisi*) er et fylke i det autonome prefektur Changji i den autonome region Xinjiang i Folkerepublikken Kina.

Folketallet var  i 1999.

## Samferdsel
Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

## Referanser